Glasgow’n yliopisto

Glasgow’n yliopisto (engl. University of Glasgow) on Skotlannissa, Glasgow’n kaupungissa sijaitseva yliopisto. Se on tunnettu tasokkaasta opetuksestaan ja tutkimuksestaan ja on yksi suurimpia ja arvostetuimpia yliopistoja Britanniassalähde?. Historia Paavi Nikolaus V perusti yliopiston vuonna 1451 Skotlannin kuninkaan Jaakko II:n kehotuksesta. Jaakko tahtoi Skotlantiin kaksi yliopistoa vastaamaan Englannin Oxfordia ja Cambridgea. Yliopisto on Skotlannin toiseksi vanhin vuonna 1413 perustetun St Andrewsin yliopiston jälkeen ja neljänneksi vanhin koko Britanniassa. Aberdeenin, St Andrewsin ja Glasgow’n yliopistot ovat kirkollisen tahon perustamia, kun taas Edinburghin yliopiston perusti kaupunki.lähde? Glasgow ja St Andrews ovat olleet kilpailevia yliopistoja perustamisestaan lähtien. Myös Glasgow’n ja Edinburghin välillä on käyty ystävällismielistä kilpailua alkaen Edinburghin yliopiston perustamisesta vuonna 1583.lähde? Kaikista Skotlannin yliopistoista ja muista kolmannen asteen oppilaitoksista vain Glasgow ja Edinburgh kattavat lähes kaikki tieteenalat; niissä voi opiskella oikeustiedettä, lääketiedettä, hammaslääketiedettä ja tekniikkaa sekä useita muita aineita luonnontieteistä yhteiskuntatieteisiin, kieliin, kirjallisuuteen ja historiaan.lähde? Yliopisto nykyään Yliopistossa opiskelee vuosittain yli 18 000 perustutkinnon ja 7 000 jatkotutkinnon opiskelijaa yli 140 eri maasta. Britannian mittapuulla Glasgow’n yliopistossa on harvinaisen suuri määrä paikallisia opiskelijoita, sillä lähes puolet on kotoisin Glasgow’sta tai sen lähiseudulta. Lopuistakin 25 % on kotoisin Skotlannista ja 13 % muualta Britanniasta. 6 % opiskelijoilta tulee muista Euroopan unionin jäsenmaista, ja 6 % muualta maailmasta.lähde? Henkilökuntaan kuului joulukuussa 2016 yli 7 600 työntekijää, joista 3 345 on tutkijoita. Yliopisto kuuluu Russell-ryhmään, johon kuuluu 20 brittiläistä huippuyliopistoa. Se on myös kansainvälisen Universitas 21 -organisaation perustajajäseniä. Ryhmään kuuluu yliopistoja eri puolilta maailmaa, ja se pyrkii kehittämään maailmanlaajuista yhteistyötä.lähde? Unionit Yliopiston yhteydessä toimii kaksi opiskelijaunionia, Queen Margaret Union (QMU) ja Glasgow University Union (GUU). Suurin osa opiskelijoista kuuluu jompaankumpaan. Molemmilla unioneilla on takanaan pitkä historia. GUU toimi pitkään miesopiskelijoiden unionina, kun taas QMU oli naisopiskelijoille. Unionit tarjoavat jäsenilleen paljon toimintaa, kuten väittelytapahtumia, illallisia, virkistystoimintaa, kanssakäymistä ja baareja.lähde? Glasgow on ollut Britannian yliopistoväittelyjen parhaimmistoa vuodesta 1953. GUU on voittanut kansainvälisen yliopistojen väittelyn MM-kilpailut viisi kertaa, useammin kuin mikään muu yliopisto tai kerho väittelyperinteen pitkässä historiassa.lähde? Entisiä oppilaita/opettajia Adam Smith, taloustieteilijä Alexander R. Todd, biokemisti (Nobelin kemianpalkinto) Alistair MacLean, kirjailija Colin Maclaurin, matemaatikko (valmistui 14-vuotiaana ja kehitti mm. Integraalitestin) Frederick Soddy, radiokemisti (Nobelin kemianpalkinto) David Livingstone, tutkimusmatkailija Sir Derek Barton, kemisti (Nobelin kemianpalkinto) Gerard Butler, näyttelijä Henry Campbell-Bannerman, Yhdistyneen kuningaskunnan pääministeri (1906–1908) James Herriot, kirjailija James Watt, koneinsinööri ja keksijä James W. Black, farmakologi (Nobelin fysiologian tai lääketieteen palkinto) Jocelyn Bell Burnell, tähtitieteilijä (löysi ensimmäiset pulsarit) John Boyd Orr, lääkäri, biologi ja poliitikko (Nobelin rauhanpalkinto) John Logie Baird, insinööri ja keksijä Joseph Lister, keksi desinfioinnin Ken MacLeod, kirjailija Lordi Kelvin, fyysikko Thomas Muir, poliittinen uudistaja Thomas Reid, filosofi William Ramsay, kemisti (Nobelin kemianpalkinto) Kuvia yliopistosta Lähteet Aiheesta muualla Kuvia tai muita tiedostoja aiheesta Glasgow’n yliopisto Wikimedia Commonsissa University of Glasgow, Yliopiston virallinen sivusto (englanniksi)